


 JELGAVAS VALSTSPILSĒTAS PAŠVALDĪBAS 2026. GADA 27. AUGUSTA
SAISTOŠO NOTEIKUMU NR. 26___ 
”JELGAVAS VALSTSPILSĒTAS PAŠVALDĪBAS ATBALSTA PASĀKUMI VIDES PIELĀGOŠANAI PERSONAI, KURA PĀRVIETOJAS RITEŅKRĒSLĀ”
PASKAIDROJUMA RAKSTS

	Paskaidrojuma raksta sadaļa
	Norādāmā informācija 

	1. Mērķis un nepieciešamības pamatojums 















	1.1. [bookmark: _Hlk175689126]Saistošo noteikumu “Jelgavas valstspilsētas pašvaldības atbalsta pasākumi vides pielāgošanai personai, kura pārvietojas riteņkrēslā” projekts (turpmāk – saistošo noteikumu projekts) izstrādāts saskaņā ar likuma “Par palīdzību dzīvokļa jautājuma risināšanā” 27.2 panta otrās daļas 7. punktu un piekto daļu ar mērķi noteikt atbalsta pasākumu saņemšanas kārtību un kārtību, kādā  tehniskais palīglīdzeklis (stacionārais un mobilais pacēlājs) tiek nodots  patapinājumā, tajā skaitā gadījumos, kad persona nelūdz pabalstu mājokļa iekšējās/ārējās  vides pielāgošanai.
1.2. Atbalsta pasākumu vides pielāgošanai saņemšanas kārtība paredzēta Jelgavas valstspilsētas pašvaldības 2023. gada 25. maija saistošajos noteikumos Nr. 23-8 “Par Jelgavas valstspilsētas pašvaldības atbalsta pasākumiem vides pielāgošanai personai, kura pārvietojas riteņkrēslā”, bet, veicot nepieciešamos grozījumus, to apjoms pārsniegtu 50% apjomu no saistošo noteikumu teksta. Līdz šim kārtība, kādā tehnisko palīglīdzekli (mobilais pacēlājs) nodeva patapinājumā, tika noteikta Jelgavas pilsētas pašvaldības 2018. gada 22. marta saistošajos noteikumos Nr. 18-8 “Par sociālajiem pakalpojumiem Jelgavas valstspilsētas pašvaldībā” (turpmāk - noteikumi Nr. 18-8). Ņemot vērā, ka tehnisko palīglīdzekļu nodošana patapinājumā neietilps minimālajā sociālo pakalpojumu grozā, turpmāk šis atbalsta pasākums tiks paredzēts saistošajos noteikumos par atbalsta pasākumiem vides pielāgošanai personai, kura pārvietojas riteņkrēslā. 
1.3. Atbalsta pasākumos ietilpst – pabalsts mājokļa iekšējās vides pielāgošanai līdz 7000,00 euro apmērā, pabalsts viendzīvokļa mājas ārējās vides pielāgošanai vai atbalsts pandusa (uzbrauktuves) izbūvei daudzdzīvokļu dzīvojamajā mājā 10600,00 euro apmērā, stacionārā/mobilā pacēlāja nodošana personas lietošanā, slēdzot patapinājuma līgumu, un pabalsts tehniskā palīglīdzekļa tehniskajai apkopei līdz 500,00 euro.
1.4. Saistošajos noteikumos paredzēts, ka Jelgavas valstspilsētas pašvaldības iestādes “Jelgavas sociālo lietu pārvalde” (turpmāk – JSLP), pārbaudot atbilstību atbalsta pasākuma nosacījumiem, piesaista ergoterapeitu atzinuma sagatavošanai par nepieciešamajiem pielāgojumiem un pieprasa Jelgavas valstspilsētas pašvaldības iestādes “Centrālā pārvalde” Būvvaldei un Pašvaldības īpašumu departamentam (turpmāk – PĪD) atzinumu par mājokļa pielāgošanas iespējamību. Pēc minēto atzinumu saņemšanas JSLP novērtē personas individuālās vajadzības un nepieciešamību veikt mājokļa iekšējās/ārējās vides pielāgošanu un pieņem attiecīgu lēmumu, lēmuma norakstu nosūtot personai un PĪD.
1.5. PĪD izstrādā tāmi, ievērojot ergoterapeita atzinumu, organizē cenu aptauju un sagatavo četrpusēja līguma projektu par nepieciešamo būvdarbu veikšanu starp PĪD, JSLP, personu un darbu izpildītāju, kas atlasīts iepirkuma rezultātā.
1.6. Saistošajos noteikumos precizēta dzīvesvietas apmeklējuma kārtība. Speciālistu kopīgais apmeklējums notiek tikai vienu reizi, kā rezultātā tiek ietaupīti cilvēkresursi un finanšu līdzekļi samaksai par ergoterapeita piesaisti.
1.7. [bookmark: _Hlk232609179][bookmark: p43][bookmark: p-1205336]Saistošajos noteikumos precizēts, ka stacionāro pacēlāju nodod personas lietošanā vienlaikus ar atbalstu mājokļa ārējās vides pielāgošanai saskaņā ar patapinājuma līgumu, un šis atbalsts tiek piešķirts personai vienu reizi. Atbalsts mobilā pacēlāja nodošanai personas lietošanā papildus tiek nodrošināts:
· pilngadīgai personai ar invaliditāti, kura pārvietojoties izmanto riteņkrēslu;
· personai ar prognozējamu invaliditāti, kura pārvietojoties izmanto riteņkrēslu;
· personai ar kustību traucējumiem, kura sasniegusi vecumu, kas dod tiesības saņemt valsts vecuma pensiju, un kura pārvietojoties izmanto riteņkrēslu.
1.8. Pabalstu tehniskā palīglīdzekļa tehniskajai apkopei līdz 500 euro kalendārajā gadā piešķir, ja personai stacionārais/ mobilais pacēlājs nodots lietošanā, realizējot atbalsta pasākumus vides pielāgošanai. Lai pielietotu vienotu pieeju drošības jautājumos tehnisko palīglīdzekļu izmantošanā 2026.gada budžetā ir nepieciešams paredzēt papildu līdzekļus 3500,00 euro apmērā arī to mobilo pacēlāju tehniskai apkopei, kas bija nodoti patapinājumā saskaņā ar noteikumiem Nr.18-8.
1.9. JSLP budžetā 2026. gadam atbalsta pasākumiem vides pielāgošanai ir paredzēti līdzekļi par kopējo summu 61971,00 euro, tajā skaitā: 13997,00 euro  mājokļa iekšējās vides palāgošanai, 44974,00 euro ārējās vides pielāgošanai, pabalstam  tehniskā palīglīdzekļa tehniskajai apkopei 3000,00 euro. 
1.10. Saistošie noteikumi stājas spēkā 2026. gada 1. oktobrī.

	2. Fiskālā ietekme uz pašvaldības budžetu 
	Saistošo noteikumu īstenošanas fiskālās ietekmes prognoze uz pašvaldības budžetu:
2.1. nav ietekmes uz ieņēmumu daļu; 
2.2. ir ietekme uz izdevumu daļu, jo ir nepieciešams paredzēt papildu līdzekļus 3500,00 euro apmērā (7 mobilie pacēlāji, kas bija nodoti patapinājumā saskaņā ar noteikumiem Nr.18-8 x 500,00 euro maksimālais pabalsta  tehniskā palīglīdzekļa tehniskajai apkopei apmērs).
2026.gadā pabalstam  tehniskā palīglīdzekļa tehniskajai apkopei 7 personām 3500,00 euro apmērā var pārvirzīt JSLP budžeta ietvaros.
2027.gadā pabalstam  tehniskā palīglīdzekļa tehniskajai apkopei 7 personām būtu nepieciešami papildu līdzekli par kopējo summu 3500,00 euro apmērā.

	3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci 
	3.1. Sociālā ietekme – tiek nodrošināta mājokļa ārējās un iekšējās vides pielāgošana personām ar kustību traucējumiem ar I invaliditātes grupu un  personām līdz 18 gadu vecuma sasniegšanai, ja ir noteiktas medicīniskās indikācijas bērna ar invaliditāti kopšanas nepieciešamībai, un kuras pārvietojoties izmanto riteņkrēslu. Tiek precizēta kārtība, kādā notiek tehnisko palīglīdzekļu par pašvaldības budžeta līdzekļiem nodošana patapinājumā.
3.2.  Ir ietekme uz mājokļa ārējo vidi, kas kļūstu pieejamāka personām ar kustību traucējumiem.
3.3. Nav ietekmes uz veselību.
3.4. Nav ietekmes uz uzņēmējdarbību.
3.5. Nav ietekmes uz konkurenci.

	4. Ietekme uz administratīvajām procedūrām un to izmaksām 
	Neietekmē. 


	5. Ietekme uz pašvaldības funkcijām un cilvēkresursiem 
	Neietekmē pašvaldības funkcijas un cilvēkresursus. 

	6. Informācija par izpildes nodrošināšanu 
	Saistošo noteikumu izpildei nav paredzēts izveidot jaunu institūciju. 

	7. Prasību un izmaksu samērīgums pret ieguvumiem, ko sniedz mērķa sasniegšana 
	Saistošie noteikumi ir samērīgi.

	8. Izstrādes gaitā veiktās konsultācijas ar privātpersonām un institūcijām 
	Saistošo noteikumu projekts un tam pievienotais paskaidrojuma raksts 05.08.2026. tika  publicēts pašvaldības oficiālajā tīmekļvietnē www.jelgava.lv sabiedrības viedokļa noskaidrošanai, paredzot termiņu viedokļu sniegšanai līdz  18.08.2026.



Jelgavas valstspilsētas pašvaldības domes priekšsēdētājs                                   M.Daģis                          

